شه‌فه‌ق نيوز/ وه‌زاره‌ت ته‌ندروستى له‌ حكومه‌ت هه‌رێم كوردستان، ئاشكراى تۆماركردن حاڵه‌تيگ تر تويشهاتن تازه‌ وه‌ ڤايرۆس كۆرۆنا كرد.
وه‌گووره‌ى به‌ياننامه‌ى وه‌زاره‌ت ته‌ندروستى حكومه‌ت هه‌رێم، تويشهاتن ئه‌و حاڵه‌ت تازه‌ وه‌ ڤايرۆس كۆرۆنا پياويگه‌ ته‌مه‌ن 70 ساڵ له‌ پاريزگاى سلێمانى.
جى باسه‌، يه‌يش شه‌شه‌مين حاڵه‌ت تويشهاتنه‌ له‌ هه‌رێم كوردستان و گشتيانيش له‌ پاريزگاى سلێمانى بوينه‌و ئه‌وانه‌گ وه‌پيه‌و تويش هاتنه‌ له‌ ئيران گله‌و خواردنه‌.
